Filipina verda kolombo

La Filipina verda kolombo (Treron axillaris) estas specio de birdo de la familio de Kolombedoj kaj genro Treron de verdaj kolomboj, kiu estas disvastigata tra Azio kaj Afriko. Ĝi troviĝas kiel endemio en Filipinoj, kie ĝi vivas en tropikaj arbaroj de malaltaj teroj. Fakuloj aligis la specion el la komplekso de la Pompadora verda kolombo kun kiu ĝi estis iam konsiderita samspecia.

 Aspekto kaj taksonomio 
Ĝi estis priskcribita en eBird jene: 

Ĝi antaŭe estis samspecia kun la Pompadora verda kolombo, sed ĝi diferenciĝas per la ruĝa vaksaĵo sur la bazo de la beko, pli granda beko, bluet-grizaj kruroj kaj piedoj, nigret-griza karpala areo kaj blankaj subvostaj kovriloj.

 Subspecioj 
Oni agnoskis kvar subspeciojn, nome la jenaj: 

 T. a. axillaris – en Suda Luzono, Katanduanoj, Polillo kaj Mindoro (kaj proksimaj insuloj)
 T. a. amadoni – en Norda Luzono; simila al la nomiga kaj malbone diferencebla, sed pli malhela kaj malplibone markita griza krono, sed sen griza bendo inter mantelo kaj dorso
 T. a. canescens – en Bisajoj kaj Mindanao (kaj proksimaj insuloj); pli malhela dorso iom nuanca al blueca, palgriza bendo inter mantelo kaj dorso, 
 T. a. everetti – en Sulua insularo; pli granda kun klare markita sed pli malgranda griza krono kaj griza bendo inter nuko kaj dorso

 Ekologio kaj kutimaro 
maldekstre|thumb|Catalogue of the Birds in the British Museum (1893 - 1893)
Ĝi estas fruktomanĝulo. La Filipina verda kolombo kutime ĉeestas sola aŭ en malgrandaj grupoj. Ili formas grandajn arojn, eĉ kun ekzempleroj de Rozkola verda kolombo por manxgi ĉe fruktarboj. Ĝia flugo estas rapida kaj rekta, kun regulaj batoj kaj foja akra flugilfrapado, kiuj estas karakterizaj por kolomboj ĝenerale. 

Reproduktado okazas ĉefe en majo ĝis junio, kio estas ĝenerale la tempo de la reprodukta sezono por filipinaj arbarbirdoj. Ili konstruas neston el bastonetoj en arbo sur kiu la ino demetas du blankajn ovojn. 

Referencoj

 Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail 27: 29–38.
 Rasmussen, P.C., kaj J.C. Anderton. 2005. Birds of South Asia: the Ripley guide. Lynx Edicions kaj Smithsonian Institution.

 Eksteraj ligiloj 
 Philippine Green Pigeon: Breed Guide - Pigeonpedia

Kategorio:Kolombedoj
Kategorio:Birdoj de Sud-Orienta Azio
Kategorio:Birdoj de la Filipinoj